**23/4/2020**

**Nastavna jedinica: Can you get some? (Možeš li donijeti (nekoliko/nešto)?)**

Dobro jutro djeco. Danas nastavljamo s učenjem/ponavljanjem gradiva vezanog za hranu…Ponavljamo i učimo riječi ali i neke korisne izraze koji nam trebaju u svakodnevnoj komunikaciji. Prošli put smo ponovili neke nazive za hranu (HOT DOG, CHIPS, BURGER; PIZZA; CHICKEN; ORANGE JUICE; CARROT; CHOCOLATE…), ponovili smo kako zamoliti nekoga za hranu (CAN I HAVE SOME …, PLEASE?), ponovili smo kako se kaže izvoli (HERE YOU ARE) i hvala (THANK YOU). Također smo ponovili kako izražavamo da nam se neka hrana sviđa (I LIKE) ili ne sviđa (I DON'T LIKE) te kako nekoga upitati sviđa li mu se nešto (DO YOU LIKE…?).

Otvorite vaše udžbenike na stranicu 74/75. Pogledajte riječi u zaglavlju (na vrhu) stranica. Neke od njih smo već učili (onion, egg), a neke su nove. Stavite naslov u bilježnice i prepišite uokvireni sadržaj:

**Can you get some?**

**potato** (pəˈteitəu) - krumpir

**sausage** (sosidʒ) - kobasica dʒ=dž

**biscuit** (biskit) - keks

**popcorn** (popˌkoː(r)n) - kokice

**rice** (rais) - riža

**pasta** (pestə) – tjestenina

**Pogledajte tekst u vašim udžbenicima na stranici 74. Lili je ostavila poruku za svoju mamu. Napisala joj je čega u kući ima a čega nema i što bi trebalo donijeti. Na prazne crte pored slika, umjesto slika upišite riječi. Nakon toga pročitajte tekst dva puta. Pazite na izgovor. Sadržaj lekcije možete pogledati i na vašem CD/DVD-u. Nakon toga dopunite Shopping list (popis za kupovinu) u zadatku 2. Upišite što sve mama treba donijeti.**

**Uradite stranice 61 i 62 u vašim radnim bilježnicama.**

To bi bilo sve za danas. Budite mi zdravi i veseli. Puno vas pozdravljam

*Your teacher*